 ሽዑ መንእሰያት ፈለማ ዕስራታት ኢና ኔርና ይብል ፕሮፈሶር ጋይም ህይወት ኣብ ሃይለ ስላሴ ዩኒቨርሲቲ ዳርጋ ንዅላህና ተንኪፉናን ለዊጡናንዩ እቲ ናይ ሽዑ ዝነበረ ኵነታት ንመሰረታዊ መሰላትና ዝቕስቅስ ነበረ - ናጽነት ሰብኣዊ መሰል ማዕርነት ርእሰ ዉሳኔዝኣመስሉ ስምዒታት ኣነ ከም ብጾተይ ኣሰር ናይቶም ቅድሜና ዝነበሩ ተምሃሮ ሰዓብኩ እቲ ሽዑ ዝነበረና ውዕዉዕ ሃገራዊ ስምዒት እምብዛ ደራኺ ስለ ዝነበረ ከመይ ኢልና ንመሃር ከም ዝነበርና ተመሊሰ ክሓስብ ከሎኹ ብሓቂ ይገርመኒ ይብል ሕሉፉ ብምዝካር እቶም ሓደ-ክልተ ዓመታት ቅድሜና ዝነበሩ ተምሃሮ ኵሉ ጊዜየ ዝዝክሮም - ከም እኒ ማርታ መብራህቱ ጌታቸው ማሩ ኣማረ ተግባሩ ኣማኒኤል ገብረየሱስ ዋልልኝ መኮነን ዮውሃንስ ስባህቱ ጎይትኦም ብጻይ... ብዙሓትዮም ነይሮም - ኤርትራውያንን ኢትዮጵያንን ተመሃሮ ኣብ ቅድሚት ተሰሪዕም ኣንጻር ስርዓት ሃይለ ስላሴ ይቃለሱ ነይሮምዮም ብዙሓት ካብታቶም ድማ ብጀግንነት ሓሊፎምዮም ይብል ሽዑ ሕጊ እዩ ዘጽንዕ ነይሩ እዝዋ USUAA - ማሕበር ተማሃሮ ኣዲስ ኣበባ ዩኒቨርሲቲ ዝሰመዩዋ ንዅሎም ክፍልታት ዩኒቨርሲቲ እትውክል ማሕበር ነይራቶም ጋይም ከኣ ንክፍሊ ሕጊ ወኪሉ ኣብቲ ምንቅስቓስ ነበረ ብዙሓት ኤርትራውያን ኣብቲ ምንቅስቓስ ተምሃሮ ንንበርምበር ግን ጸቕጢ ነይሩናዩ ኣብ ናይ ኤርትራ ጕዳይ ጥራይ ኣትኲሮም ዝቃለሱ በሃራት ተቓለስቲ ነይሮምዮም ብዓል ኣነ ግን ብዙሓት ከኣ ከማይ ነይሮምዮም ምስቶም ገስገስቲ ኢትዮጵያውያን ተምሃሮ ብሓባር ዘይንሰርሓሉ ምኽንያት የብልናን ኢልና ብሓባር ንቃለስ ኔርና ብምባል ኣብቲ እዋንቲ ንዝነበሩ ተምሃሮ ንበዓል ርእሶም ተኽለማርያም ኣድሓኖም ገብረማርያም ግርማይ ገብረመስቀልን ካልኦትን ይረቁሕ ማእሰርቲ ከም ሻምኡ እዚ ፈለማ 70ታት 72-73 ካብ ዘጋጠሞ ዘይርስዖ ነገር እንተሎ እዋን ማእሰርቱ እዩ ሓደ መዓልቲ ብሕቡእ ኣኼባ እናካየድና ብወተሃደራት ተኸበብና ተኣሰርና ኸኣ ኣብ ሳንዳፋ ዝብሃል ኣብ ከባቢ ኣዲስ ኣበበ ዝርከብ ቤት-ማእሰርቲ ኸኣ ኣእተውና ተዘክሮታተይ እንተ ዘይጠሊሙኒ እቲ ቦታ እንዳ ፈጥኖ ደራሽ እዩ ነይሩ ኤርትራዊ ምዃነይ ምስ ፈለጡ ግን መግረፍቲ ወሰኹለይ ... ሕጂ ተመሊሰ ናይ ሽዑ ኵነታት ክርእዮ ይገርመኒ ... ግን ከም ሻምኡ ሓሊፉ ካብ ሳንዳፋ ንግቤ-በረሃ ዝበሃል ቦታ - ደቡብ ኢትዮጵያ - ወሰዱና ኣብኡ ንኽልተ ኣዋርሕ ዳጐኑና ህልኸኛታት መናእሰይ ኢና ነርና! 